钦定古今图书集成/明伦汇编/氏族典/第053卷 > 韦夏卿
## 钦定古今图书集成/明伦汇编/氏族典/第053卷 > 韦夏卿

按《唐书韦夏卿传》：“夏卿字云客，京兆万年人。大历中，
举贤良方正，授高陵主簿，累迁刑部员外郎。时仍岁
旱蝗，诏以郎官宰畿甸，授奉天令，课第一，改长安令，
转吏部员外郎、郎中，擢给事中，出为常、苏二州刺史，
徐州节度使。张建封疾甚，诏夏卿为徐泗行军司马，
且代之，未至，而建封卒，徐军立其子为留后。召夏卿”
为吏部侍郎，转京兆尹、太子宾客，检校工部尚书，为
东都留守。辞疾，改太子少保。卒，谥曰“献。”